આજે ગુજરાતનાં અનેક શહેરોમાં ચોમાસા પૂર્વે રોડ-રસ્તાના કામ માટે ખાડા ખોદેલા જોવા મળી રહ્યા છે. ખરેખર આ કામગીરી ચોમાસા પહેલાં તંત્રએ પૂરી કરી દેવી જોઈએ. વાત કરીએ ગ્રામ્ય વિસ્તારોની તો જેવા વરસાદના બે છાંટા પડે એટલે વીજળી ગુલ થઈ જાય છે. જેને ટૅક્નિકલી લાઇન ટ્રિપ થઈ તેમ કહેવામાં આવે છે અને તે લાઇન રિપેરિંગ કરવામાં કલાકો નીકળી જતા હોય છે. ખરેખર ચોમાસા પહેલાં વીજ લાઇનોને યોગ્ય મેન્ટેઇન્સ કરીને ચોમાસામાં કોઈ મુશ્કેલી ન પડે તે માટે તૈયાર કરીને રાખવી જોઈએ. વીજ કંપનીઓમાં પ્રિ-મોન્સૂન પ્લાનની કામગીરી વહેલી લગભગ બે મહિના પહેલાં શરૃ થઈ જાય છે.